পর্নোগ্রাফি

অশ্লীল যৌনচিত্রণ বা ইংরেজি পরিভাষায় পর্নোগ্রাফি (সংক্ষেপে "পর্ন" বা "পর্নো" অনানুষ্ঠানিক ব্যবহারে) বলতে পাঠক-দর্শক-শ্রোতার দেহমনে যৌন উদ্দীপনা সৃষ্টির উদ্দেশ্যে যৌন বিষয়বস্তুর খোলামেলা ও পুঙ্খানুপুঙ্খ বর্ণনা বা চিত্রণকে বোঝায়। অশ্লীল যৌনচিত্রণ বিভিন্ন মাধ্যমের সাহায্যে উপস্থাপন করা হতে পারে, যার মধ্যে বই, সাময়িকী, পোষ্টকার্ড, আলোকচিত্র, ভাস্কর্য, রেখাচিত্র, রঙচিত্র, সচলচিত্র, ধারণকৃত শব্দ, চলচ্চিত্র, ভিডিও এবং ভিডিও গেম অন্তর্ভুক্ত। অশ্লীল যৌনচিত্রণবিশিষ্ট সৃষ্টিকর্মকে "অশ্লীল সৃষ্টিকর্ম" বলে এবং একেও ইংরেজিতে "পর্নোগ্রাফি" বলা হয়।

প্রাগৈতিহাসিক কাল থেকেই যৌনচিত্র বিদ্যমান রয়েছে। পর্নোগ্রাফি হিসাবে বিবেচিত প্রাচীনতম নিদর্শনগুলো ২০০৮ সালে জার্মানিতে আবিষ্কৃত হয়েছিল, যেগুলোর বয়স কমপক্ষে ৩৫,০০০ বছর।  আদিরসাত্মক রূপায়নের ইতিহাস জুড়ে, সমাজের বিভিন্ন গোষ্ঠী এগুলোকে ক্ষতিকারক বলে মনে করেছে এবং অশ্লীলতা আইনের অধীনে তাদের দমন করার চেষ্টা করেছে অথবা সেন্সর বা অবৈধ করেছে। বিভিন্ন ঐতিহাসিক, সাংস্কৃতিক এবং জাতীয় প্রেক্ষাপটে পর্নোগ্রাফির সংজ্ঞাও ভিন্ন রকম।  খ্রিস্টীয় তৃতীয় শতাব্দীতে লেখা ভারতীয় সংস্কৃত পাঠ কামসূত্রে যৌন আচরণ সম্পর্কিত গদ্য, কবিতা এবং চিত্রাবলী রয়েছে। যদিও ব্রিটিশ ইংরেজি পাঠ্য ফ্যানি হিল (১৭৪৮) -কে "প্রথম আদি ইংরেজি গদ্য পর্নোগ্রাফি" হিসেবে বিবেচনা করা হয়। এটি ইতিহাসের সর্বাধিক অভিযুক্ত এবং নিষিদ্ধ বইগুলোর মধ্যে অন্যতম। ১৯ শতকের শেষের দিকে, টমাস এডিসনের চুম্বনদৃশ্য সম্বলিত একটি চলচ্চিত্রকে মার্কিন যুক্তরাষ্ট্রে অশ্লীল বলে নিন্দা করা হয়েছিল । অপরদিকে ১৮৯৬ সালে ইউজিন পিরোর চলচ্চিত্র বেডটাইম ফর দ্য ব্রাইড  ফ্রান্সে খুব ভালভাবে গৃহীত হয়েছিল।   বিংশ শতাব্দীর মাঝামাঝি থেকে শুরু করে, পশ্চিমা বিশ্বে যৌনতার প্রতি সামাজিক দৃষ্টিভঙ্গি আরও নম্র হয়ে ওঠে এবং অশ্লীলতার আইনি সংজ্ঞা সীমিত হয়ে যায়। ১৯৬৯ সালে অ্যান্ডি ওয়ারহলের ব্লু মুভি (ফাক নামেও পরিচিত)  ছিল অকৃত্রিম যৌনতা চিত্রণকারী প্রথম চলচ্চিত্র যা মার্কিন যুক্তরাষ্ট্রের অনেক থিয়েটারে মুক্তি পেয়েছিল। এরই ধারাবাহিকতায় এসেছিল " পর্নোগ্রাফির স্বর্ণযুগ " (১৯৬৯ – ১৯৮৪) যা ছিল এমন এক সময়কাল যখন অনেক উচ্চ মানের পর্নোগ্রাফিক চলচ্চিত্র প্রেক্ষাগৃহে প্রদর্শিত হয় এবং জনপ্রিয় সংস্কৃতির অংশ হয়ে ওঠে। ২০ শতকের শেষদিকে হোম ভিডিও এবং ওয়ার্ল্ড ওয়াইড ওয়েবের প্রবর্তনের ফলে পর্নোগ্রাফি ব্যবসা বিশ্বব্যাপী প্রসারিত হয়। ২১ শতকের শুরু থেকে, ইন্টারনেটের ব্যাপক ব্যবহার এবং সাশ্রয়ী মূল্যের স্মার্টফোন পর্নোগ্রাফিকে মূলধারার সংস্কৃতিতে পরিণত করতে সক্ষম হয়।
পর্নোগ্রাফি যারা একজন সঙ্গী খুঁজে পায় না বা চায় না তাদের যৌন মুক্তির জন্য সহায়ক ভূমিকা পালন করে। এটি যারা সম্পর্ক নিয়ে সন্তুষ্ট নয় তাদের যৌন আকাঙ্ক্ষা পূরণের একটি নিরাপদ উপায় হিসেবেও বিবেচিত হয়। পর্নোগ্রাফিকে প্রায়শই সাংবাদিকতার সাথে তুলনা করা হয় কারণ উভয়ই একটি মানব সমাজের অজানা বা লুকানো দিকগুলো তুলে ধরে। গবেষণা মানুষের পর্নোগ্রাফি ব্যবহার করার জন্য চারটি প্রধান প্রেরণার সন্ধান পেয়েছে, যথা: "ফ্যান্টাসি, অভ্যাসগত ব্যবহার, মেজাজ ব্যবস্থাপনা এবং কোনো সম্পর্কের অংশ হিসেবে পর্নোগ্রাফি ব্যবহার করা।" সাধারণ মানুষ বিভিন্ন কারণে পর্নোগ্রাফি দেখে; তাদের যৌন উত্তেজনাকে সমৃদ্ধ করার প্রয়োজনীয়তা থেকে শুরু করে, হস্তমৈথুনের জন্য সহায়ক হিসেবে,সহজে অর্গাজম করতে, যৌন কৌশল শিখতে, মানসিক চাপ কমাতে, একঘেয়েমি দূর করতে, নিজেদের উপভোগ করতে, নিজেদের মত মানুষকে প্রতিনিধিত্ব করতে দেখতে, যৌনতা অন্বেষণ করতে, যৌন অভিমুখিতা জানতে, রোমান্টিক সম্পর্ক উন্নত করতে অথবা কেবল তাদের সঙ্গীর ইচ্ছা পূরণে।

অশ্লীল চলচ্চিত্রের অভিনেতাদের পর্নোগ্রাফিক অভিনেতা (বা অভিনেত্রী) বলা হয়ে থাকে। তাদেরকে ইংরেজিতে সাধারণত পর্ন স্টার (অশ্লীল চলচ্চিত্র তারকা) নামে ডাকা হয়। মূলধারার অভিনেতা-অভিনেত্রীদের তুলনায় এদের অভিনয়ের গুণমানও সাধারণত পৃথক হয়। শখের অশ্লীল চলচ্চিত্র এই শিল্পের জনপ্রিয় একটি ধারা এবং তা ইন্টারনেটের মাধ্যমে বিনামূল্যে বিতরিত হয়ে থাকে।

সরাসরি দর্শকদের সামনে যৌন ক্রিয়াকলাপ আচরিত হলে তাকে সংজ্ঞা অনুসারে অশ্লীল যৌনচিত্রণ বলা হয় না, কেননা অশ্লীল যৌনচিত্রণ হল ঐ ধরনের আচরণের বর্ণনা। এই কারণে যৌনক্রিয়া প্রদর্শনী (সেক্স শো) ও বস্ত্রমোচন (স্ট্রিপটিজ) জাতীয় প্রদর্শনীকে অশ্লীল যৌনচিত্রণের পর্যায়ভুক্ত করা হয় না।

দেশভেদে অশ্লীল যৌনচিত্রণ শিল্পে নগ্নতার প্রদর্শনী ও আলোকচিত্রগ্রহণের প্রতি সাংস্কৃতিক ও আইনগত দৃষ্টিভঙ্গির পার্থক্য লক্ষিত হয়।

 শ্রেণীবিভাগ 

 প্রাপ্তবয়স্কদের জন্য সামগ্রীর শ্রেণীবিভাগ 
প্রাপ্তবয়স্কদের সামগ্রী সাধারণত পর্নোগ্রাফি বা আদিরসাত্মক সৃষ্টিকর্ম হিসেবে শ্রেণীবদ্ধ করা হয়।  পর্নোগ্রাফি এবং আদিরসাত্মক বিষয়বস্তুর শ্রেণিকরণ করা মূলত ব্যক্তিগত।  সাধারাণত সফটকোর বা হার্ডকোর হিসেবে পর্নোগ্রাফিকে শ্রেণীবদ্ধ করা হয়।  সফটকোর পর্নোগ্রাফিতে নগ্নতার চিত্রায়ন থাকে কিন্তু যৌন কার্যকলাপের স্পষ্ট চিত্রায়ন থাকে না।  হার্ডকোর পর্নোগ্রাফিতে যৌন কার্যকলাপের স্পষ্ট চিত্রায়ন অন্তর্ভুক্ত থাকে।  হার্ডকোর পর্নোগ্রাফি সফটকোর পর্নোর চেয়ে বেশি নিয়ন্ত্রিত।  ১৯৭০ ও ১৯৯০ এর দশকের মধ্যে সফটকোর পর্নোগ্রাফি জনপ্রিয় ছিল। 

 মূলধারার পর্নোগ্রাফি 
পর্নোগ্রাফি প্রযোজনা বিভিন্ন যৌন অভিমুখের ভোক্তাদের জন্য তৈরি করা হয়ে থাকে।  তবুও, বিষমকামী ভোক্তাদের জন্য তৈরি বিষমকামী কার্যকলাপ সমন্বিত পর্নোগ্রাফি, "মূলধারার পর্নো" নামে পরিচিত একটি বড় অংশ, যা এই শিল্পকে কমবেশি " হেটেরোনরমেটিভ " হিসাবে চিহ্নিত করে।  

মূলধারার পর্নোগ্রাফিতে পেশাদার শিল্পীরা জড়িত যারা তাদের নিজ নিজ প্রযোজনায় বিভিন্ন কর্পোরেট ফিল্ম স্টুডিওতে কাজ করেন। 
থাম্ব|স্টুডিও ডিজিটাল প্লেগ্রাউন্ডের মূলধারার পর্নোগ্রাফি শিল্পীরা। বাম থেকে ডানে: এভিএন অ্যাডাল্ট এন্টারটেইনমেন্ট এক্সপোতে (২০১২) রিলে স্টিল, স্টোয়া, বিবি জোন্স, কেডেন ক্রস এবং জেসি জেন ।
মূলধারার পর্নোগ্রাফি প্রযোজনাগুলোকে  সাধারণত ফিচার বা গঞ্জো হিসেবে শ্রেণীবদ্ধ করা হয়।   ফিচারের মধ্যে রয়েছে গল্পের কাহিনী, চরিত্রায়ন, স্ক্রিপ্টেড সংলাপ, মার্জিত পোশাক, বিস্তারিত সেট এবং সাউন্ডট্র্যাক, যা প্রযোজনাগুলোকে মূলধারার হলিউড প্রযোজনার মতো দেখায় কিন্তু স্পষ্ট যৌন কার্যকলাপের চিত্রায়ন অন্তর্ভুক্ত করে।    ফিচারে মূল আখ্যানের পাশাপাশি প্যারোডি উভয়ই থাকে যা মূলধারার ফিচার ফিল্ম, টিভি শো, সেলিব্রিটি, ভিডিও গেম বা সাহিত্যকর্মের প্যারোডি করে ।    গঞ্জো হল এক ধরণের কন্টেন্ট তৈরি যা দর্শককে দৃশ্যের মধ্যে আনার চেষ্টা করে, এটি সাধারণত ক্লোজ-আপ ক্যামেরার কাজ বা দর্শকদের সাথে কথা বলার মাধ্যমে অর্জন করা হয়; যাকে "দেয়াল থেকে দেয়াল"ও বলা হয়, গঞ্জো দর্শক এবং অভিনয়শিল্পীদের মধ্যে " চতুর্থ প্রাচীর ভাঙার " কিছু দিক জড়িত করে।   "গনজো" শব্দটি প্রায়শই অপব্যবহার করা হয় একটি ধারা হিসেবে অবমাননাকর চিত্রায়ণ চিহ্নিত করার জন্য, তবে গনজো একটি চলচ্চিত্র নির্মাণের ধরণ, কোনও ধারা নয়।  প্রাপ্তবয়স্কদের সকল ধরণের বা ধারার সামগ্রী তৈরিতে গনজো স্টাইল পরিবর্তনশীলভাবে অন্তর্ভুক্ত করা হয়েছে।  গনজোতে ব্যয়বহুল সেট বা বৈশিষ্ট্যের ব্যয়বহুল উৎপাদন মূল্য জড়িত থাকে না, যা তাদের উৎপাদন তুলনামূলকভাবে সস্তা করে তোলে।   ২০১০-এর দশকের মাঝামাঝি থেকে প্রায় ৯৫ শতাংশ পর্ন প্রযোজনা গনজো। 

 ইন্ডি পর্নোগ্রাফি 
মূলধারার পর্নোগ্রাফি স্টুডিওগুলোর বাইরে স্বাধীনভাবে যে পর্নোগ্রাফি তৈরি হয়, তাকে ইন্ডি (বা) স্বাধীন পর্নোগ্রাফি হিসেবে শ্রেণীবদ্ধ করা হয়। এই ধরণের প্রকাশনাগুলো সাধারণত নির্দিষ্ট ঘরানার দর্শকদের রুচিকে প্রাধান্য দেয় এবং মূলধারার পর্নোগ্রাফির তুলনায় এখানকার দৃশ্যপট ও যৌন কার্যকলাপের ধরণ প্রায়শই ভিন্ন হয়ে থাকে। ইন্ডি পর্নোগ্রাফিতে অভিনয়শিল্পীদের মধ্যে রয়েছে বাস্তব জীবনের দম্পতি এবং সাধারণ মানুষ, যারা মাঝেমধ্যে অন্যান্য অভিনয়শিল্পীদের সাথে যৌথভাবে কাজ করেন। কন্টেন্ট বা বিষয়বস্তু তৈরির পাশাপাশি অভিনয়শিল্পীরা ভিডিওগ্রাফি, সম্পাদনা, ওয়েব ডেভেলপমেন্টের মতো পর্দার পেছনের কাজগুলো নিজেরাই করেন এবং নিজস্ব ব্র্যান্ডের অধীনে তা বিতরণ করেন। ক্লিপস৪সেল.কম, মেকলাভনটপর্ন.টিভি  এবং পিঙ্কলেবেল.টিভি (এর মতো পেইসাইটগুলো স্বাধীন পর্নোগ্রাফারদের ওয়েব-ভিত্তিক বিষয়বস্তুর জন্য একটি প্ল্যাটফর্ম প্রদান করে।

 ধরণ 
পর্নোগ্রাফিতে দর্শকদের পছন্দ ও রুচি অনুযায়ী বিশাল বৈচিত্র্যময় বিভাগ বা জঁরা  রয়েছে। সাধারণত যৌন কার্যকলাপের ধরণের ওপর ভিত্তি করেই এগুলোর নামকরণ করা হয়; যেমন—অ্যানাল, কামশট, ডাবল পেনিট্রেশন, ফিস্টিং বা থ্রিসাম। আবার অভিনয়শিল্পীদের বয়সের ওপর ভিত্তি করে টিন, মিলফ বা ম্যাকিউর ইত্যাদি ভাগে ভাগ করা হয়।

লিঙ্গ ও যৌন পরিচয়ের ক্ষেত্রে লেসবিয়ান, ট্রান্সসেক্সুয়াল বা কুইয়ারের মতো বিভাগ রয়েছে। জাতি বা বর্ণের ভিত্তিতে এথনিক ও ইন্টার-রেশিয়াল ক্যাটাগরিও দেখা যায়। এর বাইরেও মরমন বা জম্বির মতো বিচিত্র বিষয়ও এর অন্তর্ভুক্ত। এছাড়া বিভিন্ন ধরণের ফেটিশ, যেমন—ফ্যাট পর্নো, অ্যামেচার, বিডিএসএম, বডি মডিফিকেশন কিংবা নারীদের দ্বারা প্রযোজিত পর্নোগ্রাফিও বিশেষ স্থান দখল করে আছে।
 আরও দেখুন 

কার্টুন পর্নোগ্রাফি
পর্নোগ্রাফির প্রভাব
আদিরসাত্মক কমিক
আদিরসাত্মক সাহিত্য
আদিরসাত্মক আলোকচিত্রশিল্প
আদিরসাত্মক রূপায়নের ইতিহাস
মানব যৌনতার ইতিহাস
মোবাইল পর্ন
যৌনতার অধিকার
বিজ্ঞাপনে যৌনতা
যৌনকর্মী
যৌন-ইতিবাচক নারীবাদ
যৌন-ইতিবাচক আন্দোলন
যৌন ও প্রজনন স্বাস্থ্য এবং অধিকার
ওয়েবক্যাম মডেল
 লঘু পর্নোগ্রাফি
 পর্নোগ্রাফি আসক্তি
 যৌন আসক্তি
 এশিয়ায় পর্নোগ্রাফি

সূত্র উদ্ধৃত



বই





Shrage, Laurie (Fall 2015), "Feminist perspectives on sex markets: pornography", 

জার্নাল এবং ম্যাগাজিন



সংবাদ এবং ওয়েবসাইট

 বহিঃসংযোগ 

ভাষ্য
  Interactive web site companion to a Frontline documentary exploring the pornography industry within the United States.

প্রযুক্তি


অর্থনীতি


সরকার
 Kutchinsky, Berl, Professor of Criminology: The first law that legalized pornography  (ডেনমার্ক)

ইতিহাস


সমাজবিদ্যা




বিষয়শ্রেণী:জৈবিক লিঙ্গ